paragraph_text: Symbian je mobilni operativni sustav i računalna platforma napravljena za pametne telefone i trenutno ju održava tvrtka Accenture. Symbian platforma je naslijedila Symbian OS i Nokia S60. Za razliku od Symbian OS-a, koji je zahtijevao dodatan sustav korisničkog sučelja, Symbian već sadrži komponentu korisničkog sučelja zasnovanu na S60 5th Edition. Najnovija inačica, Symbian^3, službeno je izdana u četvrtom kvartalu 2010. godine te prvi put upotrijebljena u Nokiji N8. U svibnju 2011. službeno je najavljena nadogradnja - Symbian Anna, nakon koje je slijedila Symbian Belle (prethodno nazivana Nokia Belle) u kolovozu 2011.